Οι Pollapönk στη σκηνή, 2014
Οι **Pollapönk** είναι Ισλανδικό συγκρότημα που εκπροσώπησαν την Ισλανδία στο Διαγωνισμό Τραγουδιού Eurovision 2014 στην Κοπεγχάγη, την πρωτεύουσα της Δανίας, με το τραγούδι τους *No Prejudice* (*Όχι Προκαταλήψεις*).

Ιστορία
-------

Οι Pollaponk ιδρύθηκαν το 2006 από τον τραγουδιστή Heidar Orn Kristjansson και τον κιθαρίστα Haraldur Freyr Gislason, μέλη του ροκ συγκροτήματος Botnleoja. Και οι δύο, που σπούδαζαν για να εργαστούν ως δασκάλοι, ήθελαν να δημιουργήσουν μουσική που θα μπορούσαν να απολαμβάνουν τα παιδιά και οι οικογένειες τους. Το πρώτο τους άλμπουμ, με τίτλο Pollapönk, δημιουργήθηκε ως πτυχιακή εργασία του ντουέτου για το Πανεπιστήμιο Εκπαίδευσης της Ισλανδίας. Το επόμενο έτος, ο αδελφός του Haraldur ο Arnar Por Gislason και ο Guoni Finnsson μπήκαν στο συγκρότημα, παίζοντας ντραμς και μπάσο αντίστοιχα. Το κουαρτέτο κυκλοφόρησε ένα δεύτερο άλμπουμ, με τίτλο *Meira Pollaponk* (ελλ. *Περισσότερο Pollaponk*) το 2010. Ακολούθησε το 2011 το *Aoeins Meira Pollaponk* (*Απλά Περισσότερο Pollaponk*).

Το 2014, οι Pollaponk πήραν μέρος μαζί με το τραγούδι τους *Enga Fordoma* στο Songvakeppnin 2014, το διαγωνισμό για την επιλογή του εκπροσώπου της Ισλανδίας σε αυτήν τη χρονιά του Διαγωνισμού Τραγουδιού Eurovision, νικώντας 297 συνολικά συμμετοχές. Το τραγούδι είναι τραγούδι διαμαρτυρίας για τα κακά της προκατάληψης και του εκφοβισμού.  Το τραγούδι στη συνέχεια μεταφράστηκε στα Αγγλικά από τον Αμερικανό μουσικό John Grant, υπό τον τίτλο *No Prejudice* (*Όχι Προκαταλήψεις*), και το τραγούδησαν σε αυτήν τη μορφή για τον 59ο Διαγωνισμό Τραγουδιού Eurovision 2014 στην Κοπεγχάγη, στο B&W Hallerne στη Δανία. Οι Pollaponk κατάφεραν να περάσουν την Ισλανδία κατακτώντας στον ημιτελικό την 8η θέση με 61 πόντους, στον Μεγάλο Τελικό του 59ο Διαγωνισμού Τραγουδιού Eurovision το 2014 στην Κοπεγχάγη, κατακτώντας την 15η θέση με 58 βαθμούς ανάμεσα σε 26 φιναλίστ.

Παραπομπές
----------

1. 1 2  Escudero, Victor M. (15 Φεβρουαρίου 2014). «Iceland: And the winner is Pollapönk!!». *Eurovision.tv*. Ανακτήθηκε στις 15 Φεβρουαρίου 2014.
2. ↑  «Enga fordóma 900-9906». *RÚV*. National Broadcasting Plc. 27 Ιανουαρίου 2014. Αρχειοθετήθηκε από το πρωτότυπο στις 18 Μαΐου 2014. Ανακτήθηκε στις 13 Μαΐου 2014.  (Ισλανδικά)
3. 1 2  Sveinsson, Kristján (21 Μαρτίου 2014). «Iceland 2014: Pollapönk». *Eurovisionary*. Ανακτήθηκε στις 13 Μαΐου 2014.
4. 1 2  Spence, Ewan (5 Μαΐου 2014). «Eurovision Insight Podcast: In-depth with Pollaponk». *ESC Insight*. Ανακτήθηκε στις 13 Μαΐου 2014.
5. ↑  Ragnarsdóttir, Erla (6 Φεβρουαρίου 2014). «Pollapönk vill koma ákveðnum boðskap á framfær». *Gaflari.is*. Bæjarfréttir ehf. Αρχειοθετήθηκε από το πρωτότυπο στις 25 Φεβρουαρίου 2014. Ανακτήθηκε στις 13 Μαΐου 2014.  (Ισλανδικά)
6. ↑  «Eurovision Song Contest 2014 Grand Final». *Eurovision.tv*. 10 Μαΐου 2014. Ανακτήθηκε στις 13 Μαΐου 2014.

|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Pollapönk  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |


|  |  |  |
| --- | --- | --- |
| ΠροκάτοχοςΕϊθόρ Ίνγκι**Ég á líf** | **Συμμετοχή της Ισλανδίας στη Eurovision**2014 | ΔιάδοχοςΜαρία Ολαφσντότιρ**Unbroken** |